उन्होंने कहा कि लोगों के लिए और लोगों द्वारा नवोन्मेष हमारे नवीन भारत की नीति है। श्री मोदी ने कहा नवीन भारत को प्रौद्योगिकी और तार्किक मनोदशा की जरूरत है ताकि हम अपने सामाजिक और आर्थिक क्षेत्रों को एक नई दिशा प्रदान कर सकें। उन्होंने कहा कि विज्ञान एवं प्रौद्योगिकी ऐसी स्थिति का निर्माण करते हैं जहां सभी के लिए अवसर उपलब्ध होते हैं और यह समाज को एकता के सूत्र में पिरोने की भूमिका भी निभाता है।